THANI บวก 3% ลุ้นกำไรปีนี้ทะลุ 2 พันลบ. รับสินเชื่อขยายตัว-NPL ลด โบรกชูเป้า 5.50 บ.
THANI บวก 3% ลุ้นกำไรปีนี้ทะลุ 2 พันลบ. รับสินเชื่อกลับมาขยายตัวสูง-ควบคู่ NPL ที่ต่ำ โบรกเคาะเป้าหมาย 5.50 บ.
THANI บวก 3% ลุ้นกำไรปีนี้ทะลุ 2 พันลบ. รับสินเชื่อกลับมาขยายตัวสูง-ควบคู่ NPL ที่ต่ำ โบรกเคาะเป้าหมาย 5.50 บ.
30 พ.ค. 2565

ผู้สื่อข่าวรายงานว่าวันนี้ (30 พ.ค.2565) ราคาหุ้นบริษัท ราชธานีลิสซิ่ง จำกัด (มหาชน) หรือ THANI ณ เวลา 11:52 น. อยู่ที่ระดับ 4.42 บาท เพิ่มขึ้น 0.12 บาท หรือ 2.79% โดยทำจุดสูงสุดที่ 4.46 บาท และทำจุดต่ำสุดที่ 4.34 บาท ด้วยมูลค่าการซื้อขาย 160.68 ล้านบาท

บริษัทหลักทรัพย์ เคทีบีเอสที จำกัด (มหาชน) ระบุในบทวิเคราะห์ (30 พ.ค.2565) ว่า ทางฝ่ายวิจัยมองเป็นบวกต่องาน SET opportunity day วันศุกร์ที่ผ่านมา (27 พ.ค.2565) จาก 1.สินเชื่อที่จะขยายตัวขึ้นสูง โดยบริษัทปรับยอดปล่อยสินเชื่อใหม่เพิ่มขึ้นทำให้ Loan growth อยู่ที่ 10% (ทางฝ่ายวิจัยคาด อยู่ที่ 8% จากงวดเดียวกันของปีก่อน), 2.NPL จะปรับตัวลงต่ำกว่าคาด ขณะที่ 3.Loan yield มีโอกาสลดลงเล็กน้อยตามการปล่อยสินเชื่อรถใหม่ และกอง Fleet (สินเชื่อ low yield) ที่สูง และ 4.Cost to income สูงขึ้นเล็กน้อยจากการติดตามหนี้ที่เข้มงวดขึ้น
ทั้งนี้ทางฝ่ายวิจัยคงประมาณการกำไรสุทธิปี 2565 อยู่ที่ 2.06 พันล้านบาท เพิ่มขึ้น 21% จากงวดเดียวกันของปีก่อน หนุนโดย 1.สินเชื่อที่จะขยายตัว เพิ่มขึ้น 8% จากงวดเดียวกันของปีก่อน ซึ่งประเมินว่าสินเชื่อจะเพิ่มขึ้นสูงในครึ่งปีหลัง 2565 จาก (1) ยอดผลิตรถบรรทุกที่เพิ่มขึ้นสูง โดย 4 เดือนแรก ปี 2565 อยู่ที่ 30% จากงวดเดียวกันของปีก่อน สะท้อนยอดขายรถบรรทุกที่จะสูงขึ้น จากปัจจุบันอยู่ที่ 7% จากงวดเดียวกันของปีก่อน, (2) การอุปโภคบริโภคในประเทศนำเข้า และส่งออกที่ดีขึ้น และ (3) เริ่มปล่อยสินเชื่อจำนำทะเบียนรถบรรทุกในกลุ่มลูกหนี้เก่าในครึ่งปีหลัง 2565
2.NPL ลดลงเป็น 3.7% จากการยึดรถที่รวดเร็วขึ้น และ 3.Credit cost ลดลงเป็น 1% เนื่องจากไม่มีความจำเป็นที่จะต้องตั้ง management overlay เพิ่ม ขณะที่ทางฝ่ายวิจัยประเมินว่า 4.Loan yield จะปรับตัวลงเล็กน้อยตามสัดส่วนการปล่อยสินเชื่อ Low yield (สินเชื่อรถบรรทุกใหม่, กอง Fleet และ luxury car) เพิ่มขึ้น ขณะที่สัดส่วนสินเชื่อรถบรรทุกเก่าจะทรงตัวสังเกตจากยอดโอนรถบรรทุกในประเทศช่วง 4 เดือนแรกที่ทรงตัว และ 5.Cost to income เพิ่มขึ้นเป็น 18.8% จากความเข้มงวดในการติดตามหนี้ อย่างไรก็ดีแนะนำราคาเป้าหมาย 5.50 บาท